Σοφία Μουτίδου

Η Σοφία Μουτίδου (Μπόχουμ, 18 Απριλίου 1972) είναι Ελληνίδα ηθοποιός, σταντ-απ κωμικός, παρουσιάστρια, YouTuber και σκηνοθέτης. Έγινε γνωστή στο ευρύ κοινό μέσα από τους πρωταγωνιστικούς της ρόλους στις τηλεοπτικές σειρές Οι στάβλοι της Εριέτας Ζαΐμη (2002-2004) και Το καφέ της Χαράς (2003-2005). Από το 2012 γράφει, σκηνοθετεί και πρωταγωνιστεί τις δικές της παραστάσεις stand-up. Το 2016 δημιούργησε το δικό της κανάλι στο YouTube δημιουργώντας περιεχόμενο σατιρικού, σχολιαστικού και κοινωνικού περιεχομένου.

Πρώτα Χρόνια
Γεννήθηκε στις 18 Απριλίου του 1972 στο Μπόχουμ (Δυτική Γερμανία) από γονείς Έλληνες μετανάστες, ο πατέρας της Δημήτρης Μουτίδης εργαζόταν ως ανθρακωρύχος και η μητέρα της Σαΐα Μουτίδου (1939-1992) ήταν νοικοκυρά, ενώ σε ηλικία 6 ετών εγκαταστάθηκε με την οικογένεια της στη Θεσσαλονίκη, απ' όπου και κατάγεται. Μετά την αποφοίτηση της από το λύκειο ξεκίνησε τις σπουδές της στη Νομική Σχολή του Αριστοτελείου Πανεπιστημίου Θεσσαλονίκης ολοκληρώνοντας τις σπουδές το 1995. Μετά το πτυχίο της στη Νομική, αποφάσισε να γίνει ηθοποιός ξεκινώντας τις σπουδές της Ανώτερη Σχολή Δραματικής Τέχνης Εμπρός.

Βιογραφία
Καριέρα
Έχοντας ολοκληρώσει τις σπουδές της ξεκίνησε την πορεία της σε τηλεόραση, θέατρο και κινηματογράφο. Το 1999 έκανε το τηλεοπτικό της ντεμπούτο με μία guest εμφάνιση ενός επεισοδίου στην κωμική σειρά του MEGA Και πάλι φίλοι. Τη σεζόν 2000-2001 συνεργάστηκε στο θέατρο με τον σκηνοθέτη Αντώνη Καλογρίδη στην παράσταση Angel Baby στο θέατρο Μουσούρη. Το 2001 έκανε μικρές τηλεοπτικές εμφανίσεις στις σειρές Στρίβειν δια του αρραβώνος και Τα χαϊδεμένα παιδιά ενώ το 2002 συμμετείχε ως guest στην κωμική σειρά του MEGA Είσαι το Ταίρι Μου. Τη σεζόν 2002-2003 συνεργάστηκε για πρώτη φορά με τον Αλέξανδρο Ρήγα έχοντας ένα ρόλο στο πρωταγωνιστικό καστ της κωμικής σειράς του ΑΝΤ1 Οι στάβλοι της Εριέτας Ζαΐμη. Εκεί υποδύθηκε τη σατανίστρια κρατούμενη των φυλακών Καλάμου Στέλλα Πριοβόλου, έχοντας παρουσία καθ' όλη τη διάρκεια της σειράς από το 2002 μέχρι το 2004. Τη σεζόν 2003-2004 ήρθε στην καριέρα της ο ρόλος που την έκανε ιδιαίτερα γνωστή στο ευρύ κοινό αυτός της δασκάλας Αγλαΐας στην κωμική σειρά του Χάρη Ρώμα και της Άννας Χατζησοφιά Το καφέ της Χαράς στον ΑΝΤ1. Ο χαρακτήρας της εμμονικής δασκάλας ήταν ένας από τους πρωταγωνιστικούς στους δύο πρώτους κύκλους της σειράς από το 2003 μέχρι το 2005. Παράλληλα τη σεζόν 2004-2005 πρωταγωνίστησε για πρώτη φορά στη θεατρική παράσταση του Αλέξανδρου Ρήγα Μπαμπά μην ξαναπεθάνεις Παρασκευή στην οποία θα παραμείνει για πέντε συνεχόμενα χρόνια μέχρι και το καλοκαίρι του 2009. Το 2004 θα κάνει το κινηματογραφικό της ντεμπούτο με ένα μικρό ρόλο στο δράμα Αγνά νιάτα ενώ το 2005 θα πρωταγωνιστήσει στην κοινωνική ταινία Πάμε Πάλι του Δημήτρη Γιαμλόγλου.

Τη σεζόν 2005-2006 υπέγραψε συμβόλαιο συνεργασίας με τον τηλεοπτικό σταθμό ΑΝΤ1 αναλαμβάνοντας την παρουσίαση του τηλεπαιχνιδιού Ραντεβού στα φανερά. Την ίδια περίοδο εμφανίστηκε σε τρεις ιστορίες της κωμικής σειράς Το κόκκινο δωμάτιο. Τη σεζόν 2006-2007 πρωταγωνίστησε μαζί με την Κατιάνα Μπαλανίκα και τον Αλέξανδρο Αντωνόπουλο στην κωμική σειρά Δις Μαδιάμ. Τη σεζόν 2008-2009 ήταν συμπαρουσιάστρια του Γρηγόρη Αρναούτογλου στην πρωινή ψυχαγωγική εκπομπή του MEGA Όμορφος Κόσμος το πρωί, στο καθημερινό πρόγραμμα του σταθμού. Τις θεατρικές σεζόν 2010-2016 πρωταγωνίστησε σε διάφορες θεατρικές παραστάσεις μεταξύ των οποίων Τα κορίτσια με τα μαύρα, Βάλ' τον υπουργό στην πρίζα, Να ζει κανείς ή να μη ζει, Ψύλλοι στ' αυτιά. Τη σεζόν 2013-2014 συνεργάστηκε με τον Λάκη Λαζόπουλο στην κωμική σειρά αυτοτελών επεισοδίων του Alpha TV Δια ταύτα υποδυόμενη την Τασούλα, αντιπρόεδρο του δικαστηρίου της σειράς. Τη σεζόν 2016-2017 ήταν μέλος της κριτικής επιτροπής του talent show Κάνε μου like με την Αννίτα Πάνια, στο τηλεοπτικό σταθμό Epsilon TV. Το 2016 επέστρεψε θεατρικά στο θίασο της παράστασης Μπαμπά μην ξαναπεθάνεις Παρασκευή παραμένοντας μέχρι το Φεβρουάριο του 2019. Το 2017 συνεργάστηκε με τον Στράτο Μαρκίδη στο remake της κινηματογραφικής κωμωδίας Ο θησαυρός του μακαρίτη, Ο Θησαυρός.

Στις αρχές του 2019 έγραψε, σκηνοθέτησε και πρωταγωνίστησε στην παράσταση stand-up Ήθη και Έθιμα Εκτός Σένγκεν στο θέατρο Ελληνικός Κόσμος. Το 2020 επανήλθε θεατρικά με τη νέα της παράσταση Σοφία Μουτίδου Unchained κάνοντας περιοδεία σε όλη την Ελλάδα. Από τον Ιούλιο μέχρι τον Δεκέμβριο του 2020 παρουσίαζε μαζί με την Πηνελόπη Αναστασοπούλου, τη Σοφία Κουρτίδου και την Κρυσταλλία Ρήγα την ψυχαγωγική εκπομπή The Booth, στο καθημερινό πρόγραμμα του Open TV. Το 2021 επέστρεψε με τη νέα της παράσταση Το ασήκωτο βάρος της Ελλάδας περιοδεύοντας σε όλη την Ελλάδα και Κύπρο. Τον Νοέμβριο του 2025 επιστρέφει τηλεοπτικά, και πάλι μέσα από τη συχνότητα του OPEN, παρουσιάζοντας μαζί με την Έλενα Χριστοπούλου, την Ελίνα Παπίλα και τη Δάφνη Καραβοκύρη την κοινωνική εκπομπή Real View στην prime time ζώνη του σταθμού.

Πολιτική
Στις βουλευτικές εκλογές του 2019 έθεσε υποψηφιότητα στην Εκλογική περιφέρεια Α΄ Θεσσαλονίκης με το ΠΑΣΟΚ – Κίνημα Αλλαγής αλλά δεν εκλέχθηκε.

YouTube
Τον Οκτώβριο του 2016 δημιούργησε το δικό της κανάλι στην πλατφόρμα του YouTube. Εκεί παράγει το δικό της σατιρικό, σχολιαστικό και ψυχαγωγικό περιεχόμενο εβδομαδιαίων video επεισοδίων.

Φιλμογραφία
Τηλεόραση
 Έτος Τίτλος Προγράμματος Κανάλι Ρόλος Σημειώσεις 1999 Και Πάλι Φίλοι MEGA Τζένη 1 επεισόδιο 2001 Στρίβειν Δια Του Αρραβώνος ΑΝΤ1 Πασπαρίδου 2 επεισόδια Τα Χαϊδεμένα Παιδιά ΕΤ1 μαθήτρια χορού 1 επεισόδιο 2002 Είσαι το Ταίρι Μου MEGA Δήμητρα 1 επεισόδιο 2002-2004 Οι στάβλοι της Εριέτας Ζαΐμη ΑΝΤ1 Στέλλα Πριοβόλου Πρωταγωνιστικός Ρόλος 2003-2005 Το Καφέ Της Χαράς ΑΝΤ1 Αγλαΐα Πρωταγωνιστικός Ρόλος 2005-2006 Ραντεβού στα Φανερά ΑΝΤ1 Η Ίδια Παρουσιάστρια Το κόκκινο δωμάτιο MEGA Βέτα 4 επεισόδια 2006 Σκερτσάκια ΑΝΤ1 Σοφία Επεισόδιο: "Χριστούγεννα" 2006-2007 Δι$ Μαδιάμ ΑΝΤ1 Σάντυ Καρνελούζου Πρωταγωνιστικός Ρόλος 2007 Coupling ΑΝΤ1 μεταφράστρια Επεισόδιο: "Η γλώσσα του σώματος" 2008 Λατρεμένοι μου γείτονες MEGA Η Ίδια 1 επεισόδιο 2008-2009 Όμορφος Κόσμος Το Πρωί MEGA Συμπαρουσιάστρια 2010 Επτά θανάσιμες πεθερές MEGA Χαντισέ Επεισόδιο: "Η πεθερά του 1821" 2013-2014 Δια ταύτα ALPHA Τασούλα Πρωταγωνιστικός Ρόλος 2016-2017 Κάνε μου like E TV Η Ίδια Κριτική Επιτροπή 2020 The Booth OPEN Παρουσιάστρια 2025-σήμερα Real View OPEN Παρουσιάστρια

Κινηματογράφος
 Έτος Τίτλος Κινηματογραφικής Ταινίας Ρόλος Σημειώσεις 2002 Λεπτομέριες  μικρού μήκους 2004 Αγνά Νιάτα δασκάλα μικρού μήκους 2005 Πάμε πάλι Νούλη Μπίκου μικρού μήκους 2017 Ο Θησαυρός Χαριτίνη Χαιρετάκη

Θεατρογραφία
ΈτοςΤίτλος θεατρικής παράστασηςΧώρος2000-2001Angel BabyΘέατρο Μουσούρη2002-2003Οι μέρες πριν έρθειςΘέατρο Αμόρε2004ΤελετήΘέατρο Εμπρός2004-2009Μπαμπά μην ξαναπεθάνεις ΠαρασκευήΘέατρο Ήβη2010-2012Τα κορίτσια με τα μαύραΘέατρο Αλίκη2011Η Life, το Style και οι εφτά νάνοιΘέατρο Αγγέλων Βήμα2011-2013Να ζει κανείς ή να μη ζειΘέατρο Κάτια Δανδουλάκη2012-2013Βάλ' τον υπουργό στην πρίζαΘέατρο Πειραιώς 1312013-2014Ψύλλοι στ' αυτιάΘέατρο Αλίκη2014-2015Πρότυπος οίκος αντοχήςΘέατρο Ακάδημος2015-2016Πανελλήνια ΠρώτηΘέατρο Αλκήνη2016Πολύ κακές λέξειςΘέατρο Χυτήριο2016-2019Μπαμπά μην ξαναπεθάνεις ΠαρασκευήΘέατρο Πάνθεον2019-2020Ήθη και Έθιμα Εκτός ΣέγκενΘέατρο Ελληνικός Κόσμος - Ίδρυμα Μείζονος Ελληνισμού2020Σοφία Μουτίδου UnchainedΘέατρο Πέτρας2021Το ασήκωτο βάρος της ΕλλάδαςΠεριοδεία202210 Χρόνια ΣοφίαςΠεριοδεία

Παραπομπές

Εξωτερικοί σύνδεσμοι
Κανάλι στο YouTube

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Έλληνες πολιτευτές
Κατηγορία:Έλληνες YouTubers
Κατηγορία:Έλληνες κωμικοί
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης